Magallón

Magallón ye una villa y municipio aragonés d'a provincia de Zaragoza, situato en a comarca d'o Campo de Borcha. A suya población ye de 1.133 habitants (INE 2018), en una superficie de 78,37 km² y una densidat de 14,63 hab/km².

Cheografía
Ye situato en a Depresión d'Ebro chunto a la Uecha. En o termin municipal de Magallón se troba l'entibo de la Loteta. Comprende o despoblato medieval de Razazol u Arrazazol citato por primera vegata en 1123, amán d'o lugar tamién despoblato d'Algars citato por primera vegata en 1153. Bi ha un casal clamato Fuent Pudia, citato ya en 1180.

 Clima 
O clima de Magallón ye un clima mediterranio continentalizau, con pocas plevidas; estius calurosos y hibiernos fredos. L'aire dominant ye lo d'o nord-ueste, lo cierzo, que bufa d'hibierno y a la empecipiadura d'a primavera; d'estiu bufa a sobén o buchorno, un aire muito calido y ixuto.

Demografía
A población de Magallón ye de 1.133 habitants INE 2018).
En 1900 yera de 2.813 habitants y en 1950 yera de 2.098 habitants.

Censo (anyada)FuegosHabitants1495172-1610300-1646273-1713293-1718192-174745019751760-1290176929411761772534189417765062024178655116501787-1966179865026001802400-181545018001835684-1845511-1849511-

 Chentilicio 
O chentilicio d'os habitants de Magallón ye magallonero.

 Toponimia 
D'acuerdo con Manuel Gargallo Sanjoaquín, que prene interpretacions de María Lourdes Albertos se remonta a la variant Magallius de l'antroponimo Magilius, antroponimo propio de Galia Lugdunense, Agri Decumates y bella rechión d'Italia. Se'n conoix a variant Magillius propia de Chermania Superior. Ixe antroponimo ye un derivato d'o galo Magilos. Pascual Miguel Ballestín Toponimia Mayor de Aragón: ciudades, villas, lugares, aldeas, ríos, montañas y territorios, Gara d'Edizions, 2015, ISBN 978-84-8094-059-7, p.294 María Lourdes Albertos diz:

En o semontano de Moncayo bi ha dos zaicas que pueden remontar-se a lo mesmo antroponimo: Magallón grande y Magallón fiel.

Historia
Magallón amaneixe en a historia escrita cuan en l'anyo 180 antes de nuestra Era, Caravis (autual Magallón), que ye aliada de Roma, ye sitiada per 20,000 guerrers celtíbers en o marco d'as guerras celtíberas.

Estió baixo dominio musulmán dende l'ano 711 de nuestra Era dica 1118 en que paso a formar parte d'o Reino d'Aragón.

En a primavera de 1363 estió ocupada per tropas castellanas entre la guerra entre Castiella y Aragón. Tres anyos dimpués aconseguiban liberar-la las tropas aragonesas.

En noviembre de 1591 estió ocupada breument per tropas castellanas entre la invasión castellana d'o Reino d'Aragón per parte de Felipe II de Castiella.

En agosto de 1706, entre la Guerra de Succesión Espanyola, l'exercito borbonico sitio y bombardeyo Magallón dica que plegoron tropas austracistas ta devantar lo sitio dende Zaragoza.

En 1707 Felipe V Borbón abolió lo Reino d'Aragón con os decretos de nueva planta. Magallón pasaba a depender de Castiella estando reduciu Aragón a una mera provincia.

En 1889 se fa a devantadera la linia de tren Borcha-Corz con aturada en Magallón. Lo tren, clamau afectivament “escachamatas”, estió en activo dica 1955.

En 1899 se funda la banda municipal de musica de Magallón con o nombre Sociedat Musical Santa Cecilia.

En 1936 un golpe d'estato que provoca una guerra civil arrociega a Magallón a 40 anyadas de dictadura de Francisco Franco.

En 1977 se recupera la Democracia.

 Administración 
O concello de Magallón ye l'administración encargada d'o municipio.

 Reparto de concellers  
Eleccions municipals Partiu 1979 1983 1987 1991 1995 1999 2003 2007 2011 2015 2019 Partido de los Socialistas de Aragón 5  4 3 3 3 4 8 8 7 8 Partido Aragonés - 4 6 6 4 4 1 - - -Partido Popular -  - - - 1  -  - 1 - 1 Chunta Aragonesista - - - - - 1 - - - - Independientes 4  - - - - - - - - - CIM -  1 - - - - - - - - Izquierda Unida -  - - - 1 - - - - - Aragón Sí Puede -  - - - - - - - 2 -Total.datoselecciones.com99999999999

 Alcaldes 
 Lista d'alcaldes Lechislatura Nombre Partiu politico1979–1983Jerónimo Navarro ManeroPartido de los Socialistas de Aragón1983–1987Jerónimo Navarro ManeroPartido de los Socialistas de Aragón1987–1991Juan José Bona BrocatePartido Aragonés1991–1995Juan José Bona BrocatePartido Aragonés1995–1999Juan José Bona BrocatePartido Aragonés1999–2003Juan José Bona BrocatePartido Aragonés2003–2007 Víctor Manuel Chueca RodríguezPartido de los Socialistas de Aragón2007–2011 Víctor Manuel Chueca Rodríguez Partido de los Socialistas de Aragón2011–2015 Víctor Manuel Chueca Rodríguez Partido de los Socialistas de Aragón2015–2019 Víctor Manuel Chueca Rodríguez Partido de los Socialistas de Aragón2019–2023 Víctor Manuel Chueca Rodríguez Partido de los Socialistas de Aragón2023–2027 Esteban Lagota Lázaro  Consulta el listado de alcaldes que han sido proclamados en Aragón en Heraldo de Aragón AN Magallón

 Cultura 
Luenga
En esta comarca se charraba aragonés dica que estió substituyiu per lo castellano u espanyol. En primeras a nobleza cambio la suya luenga orichinal per lo castellano arredol d'o sieglo XV con a dentrada d'a dinastía castellana d'os Trastamara a lo trono d'Aragón. Manimenos as clases populars mantenioron l'idioma aragones, chapurquiau cada vegada con prou castellanismos, dica meyaus d'o sieglo XIX cuan s'introdució a escolarización obligatoria en castellano. Dabi Lahiguera: A Fabla de Moncayo. Estudio comparativo con a lengua aragonesa, Edicions Transiberiano, 2017, p.193-194

Os repuis de l'idioma aragonés en parolas como que ansa, braguero, crebazas, fendejo, fascalear, garrampla, etc. han puesto estar escuitadas por as carreras de Magallón dica no fa muito tiempo. Fernando Lázaro Carreter: El habla de Magallón. Notas para el estudio del aragonés vulgar, Institución Fernando el Católico, 1945

 Liendas 
 Lienda d'a muerte de Chuan d'Albir
 Lienda d'a Fila la Mora de Ganyarul
 Lienda d'a cochina d'a daga d'archent
 Lienda d'o tresoro d'o Furuchón de los Moros

 Comparsa de chigants y cabezutos 

 Personalidaz naixitas de Magallón 
 Chuan d'Omedes (1477-), flaire, gran Mayestre d'a Orden de Sant Chuan de Cherusalem.
 Joseph de Casanova, autor d'o primer tractau espanyol de caligrafía (1650).
 Ramón Salvador, musicaire, autor d'a ixota "La Olivera (Pulida Magallonera)".
 Mosén Lorenzo de Magallón (1608-1676), fundador d'os capuchins en Venezuela.
 Chuan d'Albayzeta, sastre d'o sieglo XVII, autor d'o manual "Geometría y trazas perteneciente al oficio de sastres".
 Elisa Garrido
 Juan Antonio Frago Gracia
 Anna Canalias Mestres
 Joaquín Liso Torres
 Valerio Castillo, practicant de Tiro de barra aragonesa.
 Felisa Galé, cantaire d'ixota.
 Jaime Gil, arnero d'o sieglo XVII.

 Fillos adoptivos 
 Fernando Lázaro Carreter
 Pablo Molinos Sarriá
 Abel Moreno Gómez

 Barrios 
Morería
A Morería de Magallón yera o barrio an viviban a parti d'a población musulmana que se quedó dimpués d'a conquiesta cristiana de Magallón en 1119.

Chudería
Os chudieus, encara que en radito numero, puede que haigan viviu en Magallón dende l'epoca romana. Manimenos en a Edat Meya los reis cristianos afavorioron lo suyo asentamiento en a chudería de Magallón.

Quez
O Barrio de Quez yera un barrio situau amán de Magallón an estió centrada a producción alfarera.

Barrio d'as Bodegas
O barrio d'as bodegas ye un barrio situau amán de Magallón an an antis s'elaboraba lo vin.

Calentejo
Sant Miguel

 Puestos d'intrés 
 Ilesia de Sant Lorient (antigo castiello de Magallón)
 Ilesia de Santa María de Huerta
 Ermita d'a Nuestra Sinyora d'o Rosario
 Ermita de Sant Sabastián
 Puent de Fornols: puent d'orichen romano sobre la Uecha.
 Torre de Magallón
 La Molilla
 A grancha de Mazalcoraz
 antigo Hespital de Magallón
 Peirons de Magallón
 Matadero de Magallón

 Fiestas  
 Sant Sabastián, 20 de chinero: foguera con migas.
 Día d'as bodegas, 23 d'abril.
 Sant Sabastián de la Loteta, zaguer domingo de mayo.
 Sant Lorent, 10 d'agosto.
 Santo Cristo, 13-19 de setiembre.

Referencias

 Vinclos externos 

 website Ayuntamiento de Magallón

*